<https://www.uvzsr.sk/index.php?option=com_content&view=article&id=5055:odporuanie-pre-ubytovacie-zariadenia-v-suvislosti-s-prevenciou-irenia-ochorenia-covid-19&catid=250:koronavirus-2019-ncov&Itemid=153>

|  |  |  |
| --- | --- | --- |
| ODPORÚČANIE PRE UBYTOVACIE ZARIADENIA V SÚVISLOSTI S PREVENCIOU ŠÍRENIA OCHORENIA COVID-19 | [Tlačiť](https://www.uvzsr.sk/index.php?view=article&catid=250:koronavirus-2019-ncov&id=5055:odporuanie-pre-ubytovacie-zariadenia-v-suvislosti-s-prevenciou-irenia-ochorenia-covid-19&tmpl=component&print=1&layout=default&page=&option=com_content&Itemid=153) | [E-mail](https://www.uvzsr.sk/index.php?option=com_mailto&tmpl=component&link=7de8e3e96795c450dbb3da396ac386a091230fa7) |

|  |
| --- |
| Pondelok, 07. marec 2022 13:12 |
| **Ministerstvo zdravotníctva SR a Úrad verejného zdravotníctva SR informujú o odporúčaniach týkajúcich sa zabráneniu možného šírenia nákazy COVID-19 pre ubytovacie zariadenia, ktoré sa rozhodli pomôcť vojnovým utečencom z Ukrajiny. Rezort v prvom rade úprimne ďakuje všetkým subjektom a občanom SR za pomoc, ktorú ľuďom utekajúcim pred vojnovým konfliktom už nepretržite niekoľko dní poskytujú.**  Ubytovacím zariadeniam MZ SR a ÚVZ SR odporúčajú  - ak je to možné – vyčleniť niekoľko ubytovacích jednotiek pre ľudí s ochorením COVID-19 ideálne tak, aby nedošlo k ich kontaktu s ľuďmi bez ochorenia.  Izoláciu pozitívne testovanej osoby vykonať citlivo s ohľadom na blízke kontakty, najmä ak ide o rodinných príslušníkov, matky s deťmi a podobne. Izolácia by mala zachovať jednotu rodiny v maximálnej možnej miere, mala by byť nediskriminačná, chrániť dôstojnosť a dôvernosť osôb. Záujmy dieťaťa by mali byť prvoradé. V prípade izolácie alebo karantény odporúčame využiť aj udržiavanie kontaktov  prostredníctvom telefónov či videohovorov.  Rezort zdravotníctva chce požiadať ubytovacie zariadenia, aby taktne a s citom poučili vojnových utečencov z Ukrajiny o  dodržiavaní opatrení vydaných ÚVZ SR v súvislosti s bojom proti pandémii – teda o dodržiavaní zásad osobnej hygieny a respiračnej etikety, o potrebe prekrytia horných dýchacích ciest či sledovania svojho zdravotného stavu, ako aj o podmienkach a nevyhnutnosti dodržiavania izolácie alebo karantény.  Ubytovacie zariadenia by mali počas poskytovania týchto služieb zvýšiť hygienicko-epidemiologický režim pravidelnou dezinfekciou či zvýšenou frekvenciou pravidelného vetrania. V prípade potreby je vhodné kontaktovať VÚC a samosprávu pre zabezpečenie zdravotnej a psychosociálnej pomoci.  **Najčastejšie otázky**  **Od koľkých rokov má zmysel testovať?**  Odporúčame testovať deti od školského veku, t. j. od 6 rokov. Ak by ale aj mladšie dieťa malo príznaky ochorenia COVID-19, tak odporúčame otestovať Ag samotestom, resp. poskytovateľom zdravotnej starostlivosti na žiadosť rodiča.  Zároveň odporúčame testovať všetky osoby od 6 rokov pri vstupe do zariadenia a pri odchode zo zariadenia, ak pokračujú ďalej v tranzite.  **Kedy je potrebná izolácia a karanténa?**  Za pozitívnu sa považuje osoba po pozitívnom výsledku:  - RT-PCR testu  - LAMP testu  - antigénového testu  - nemocničného rýchlotestu  - antigénového samotestu vykonaného v ubytovacom zariadení.  Takáto osoba by  podľa platných opatrení mala byť **izolovaná** v zariadení minimálne päť  dní, pričom prosíme zariadenia, aby  o tejto skutočnosti čo najskôr informovali príslušný RÚVZ.  Presný postup určuje aktuálna vyhláška Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k izolácii osôb pozitívnych na ochorenie COVID-19 a karanténe osôb, ktoré prišli do úzkeho kontaktu s osobou pozitívnou na ochorenie COVID-19 v znení vyhlášky Úradu verejného zdravotníctva Slovenskej republiky č. 17/2022 V. v . SR (nájdete na nasledujúcej stránke: [2022, Ministerstvo vnútra SR - Verejná správa (minv.sk)](https://www.minv.sk/?2022-1).  **Je postačujúci antigénový test alebo je potrebný PCR?**  Potrebu pretestovania osôb prostredníctvom PCR či LAMP testov určí príslušný RÚVZ.  **Kde môžem požiadať o antigénové samotesty?**   * V prípade, že počet ubytovaných vojnových utečencov v zariadení je 10 a viac, ubytovacie zariadenie má možnosť vyzdvihnúť si antigénové samotesty pre nich na príslušnom okresnom úrade. * Starostovia obcí majú možnosť vyzdvihnúť si antigénové samotesty na príslušnom okresnom úrade pre potreby obyvateľov obcí, ktorí poskytujú ubytovanie vojnovým utečencom. * Súkromné osoby/obyvatelia obcí, ktorí poskytujú ubytovanie vojnovým utečencom, si môžu  vyzdvihnúť  antigénové samotesty pre nich na obecnom úrade.   **POSTUPY PRE TESTOVANIE VOJNOVÝCH UTEČENCOV V SÚVISLOSTI S PREVENCIOU ŠÍRENIA OCHORENIA COVID-19**  **Podpora pre štátne a hotelové ubytovacie zariadenia v súvislosti s prevenciou šírenia ochorenia COVID-19**  V súvislosti s aktuálnou bezpečnostnou situáciou spojenou s mimoriadnym stavom vyhláseným vládou Slovenskej republiky  dňa 26.2.2022 Ministerstvo zdravotníctva Slovenskej republiky  odporúča všetkým štátnym a hotelovým ubytovacím zariadeniam, ktoré poskytujú ubytovanie osobám v núdzi, resp. vojnovým utečencom (10 a viac osôb), **požiadať na okresnom úrade o pridelenie antigénových testov na samotestovanie**. Podmienkou získania samotestov je poskytovanie ubytovacích kapacít. Okresný úrad si túto skutočnosť môže overiť v zozname subjektov poskytujúcich ubytovanie osobám postihnutým vojnovým konfliktom na Ukrajine.  K dispozícii bude pre jednu ubytovanú osobu 1 antigénový samotest pri vstupe/prvom príchode do ubytovacieho zariadenia a 1 antigénový samotest pri výstupe z ubytovacieho zariadenia. Z uvedeného vyplýva, že jednej osobe budú celkovo poskytnuté 2 antigénové samotesty.   * Inštruktážne video k správnemu postupu antigénového samotestovania nájdete [na odkaze](https://www.youtube.com/watch?v=-1jXoJ0IeyE). * V prípade pozitívneho výsledku antigénového samotestu  osoba nastupuje do izolácie, pričom prevádzkovateľ zariadenia by mal kontaktovať príslušný regionálny úrad verejného zdravotníctva a požiadať či usmerniť pozitívne testovanú osobu, aby dodržiavala opatrenia, ktoré nájdete [na odkaze](https://korona.gov.sk/co-mam-robit-ak-som-covid-19-pozitivny-2/). * V prípade pozitívneho výsledku antigénového samotestovania potreby ponúkame presný postup a inštrukcie k liečbe, ktoré nájdete [na odkaze](https://korona.gov.sk/wp-content/uploads/2022/02/6_zasad_covid.pdf). * Následné pretestovanie ubytovaných prostredníctvom LAMP POCT-PCR testami (po zistení pozitívneho výsledku pri antigénovom samotestovaní) je na rozhodnutí príslušného regionálneho úradu verejného zdravotníctva.   **Podpora pre obyvateľov obcí, ktorí poskytujú ubytovanie v súvislosti s prevenciou šírenia ochorenia COVID-19**  V súvislosti s aktuálnou bezpečnostnou situáciou, spojenou s mimoriadnym stavom, vyhláseným vládou Slovenskej republiky  dňa 26.2.2022, Ministerstvo zdravotníctva Slovenskej republiky  odporúča všetkým obyvateľom obcí, ktorí poskytujú ubytovanie osobám v núdzi, resp. vojnovým utečencom, **požiadať na obecnom úrade o pridelenie antigénových testov na samotestovanie**. Podmienkou získania samotestov je poskytovanie ubytovacích kapacít. Okresný úrad si túto skutočnosť môže overiť v zozname subjektov poskytujúcich ubytovanie osobám postihnutým vojnovým konfliktom na Ukrajine.  K dispozícii bude pre jednu ubytovanú osobu 1 antigénový samotest pri vstupe/prvom príchode do ubytovacieho zariadenia a 1 antigénový samotest pri výstupe z ubytovacieho zariadenia. Z uvedeného vyplýva, že jednej osobe budú celkovo poskytnuté 2 antigénové samotesty.   * Inštruktážne video k správnemu postupu antigénového samotestovania nájdete [na odkaze](https://www.youtube.com/watch?v=-1jXoJ0IeyE). * V prípade pozitívneho výsledku antigénového samotestu  osoba nastupuje do izolácie, pričom prevádzkovateľ zariadenia by mal kontaktovať príslušný regionálny úrad verejného zdravotníctva a požiadať či usmerniť pozitívne testovanú osobu, aby dodržiavala opatrenia, ktoré nájdete [na odkaze](https://korona.gov.sk/co-mam-robit-ak-som-covid-19-pozitivny-2/). * V prípade pozitívneho výsledku antigénového samotestovania potreby ponúkame presný postup a inštrukcie k liečbe, ktoré nájdete [na odkaze](https://korona.gov.sk/wp-content/uploads/2022/02/6_zasad_covid.pdf). * Následné pretestovanie ubytovaných prostredníctvom LAMP POCT-PCR testami (po zistení pozitívneho výsledku pri antigénovom samotestovaní) je na rozhodnutí príslušného regionálneho úradu verejného zdravotníctva.   **Podpora pre osoby postihnuté vojnovým konfliktom na Ukrajine v súvislosti s prevenciou šírenia ochorenia COVID-19**  V súvislosti s aktuálnou bezpečnostnou situáciou spojenou s mimoriadnym stavom vyhláseným vládou Slovenskej republiky  dňa 26.2.2022 Ministerstvo zdravotníctva Slovenskej republiky  odporúča všetkým osobám v núdzi, resp. vojnovým utečencom, ktorí vstupujú na územie SR, **požiadať  v prípade potreby o pridelenie antigénových testov na samotestovanie na všetkých hotspotoch vytvorených Ministerstvom vnútra SR.**   * Inštruktážne video k správnemu postupu antigénového samotestovania nájdete [na odkaze](https://www.youtube.com/watch?v=-1jXoJ0IeyE). * V prípade pozitívneho výsledku antigénového samotestu  osoba nastupuje do izolácie, pričom prevádzkovateľ zariadenia by mal kontaktovať príslušný regionálny úrad verejného zdravotníctva a požiadať či usmerniť pozitívne testovanú osobu, aby dodržiavala opatrenia, ktoré nájdete [na odkaze](https://korona.gov.sk/co-mam-robit-ak-som-covid-19-pozitivny-2/). * V prípade pozitívneho výsledku antigénového samotestovania potreby ponúkame presný postup a inštrukcie k liečbe, ktoré nájdete [na odkaze](https://korona.gov.sk/wp-content/uploads/2022/02/6_zasad_covid.pdf). |